เอสวาตินี ประเทศที่คนอายุสั้นที่สุดในโลก
"เวลาเราไปต่างประเทศ คนมักบอกว่าพวกเรามาจากสวิตเซอร์แลนด์" ประโยคนี้ถูกกล่าวโดยสมเด็จพระราชาธิบดี อึมสวาติที่ 3 ผู้เป็นกษัตริย์แห่งราชอาณาจักรสวาซิแลนด์  และเรื่องนี้ถึงกับทำให้ สวาซิแลนด์ต้องเปลี่ยนชื่อประเทศ..  ประเทศนี้มีเรื่องน่าสนใจหลายเรื่อง โดยเฉพาะประชากรของประเทศนี้มีอายุขัยเฉลี่ยที่น้อยสุดในโลก  เรื่องนี้เกิดจากอะไร ลงทุนแมนจะเล่าให้ฟัง
29 ส.ค. 2561

เอสวาตินี ประเทศที่คนอายุสั้นที่สุดในโลก / โดย ลงทุนแมน
"เวลาเราไปต่างประเทศ คนมักบอกว่าพวกเรามาจากสวิตเซอร์แลนด์" ประโยคนี้ถูกกล่าวโดยสมเด็จพระราชาธิบดี อึมสวาติที่ 3 ผู้เป็นกษัตริย์แห่งราชอาณาจักรสวาซิแลนด์
และเรื่องนี้ถึงกับทำให้ สวาซิแลนด์ต้องเปลี่ยนชื่อประเทศ..
ประเทศนี้มีเรื่องน่าสนใจหลายเรื่อง
โดยเฉพาะประชากรของประเทศนี้มีอายุขัยเฉลี่ยที่น้อยสุดในโลก 
เรื่องนี้เกิดจากอะไร ลงทุนแมนจะเล่าให้ฟัง
267 ปีก่อน..
ชนเผ่างูนีที่อาศัยอยู่ทางตอนกลางของทวีปแอฟริกา ได้อพยพย้ายถิ่นฐานมาตอนใต้ และตั้งราชอาณาจักรสวาซิแลนด์
ดินแดนแห่งนี้เต็มไปด้วยประวัติศาสตร์มากมาย ไม่ว่าจะเป็นการค้นพบหลักฐานกิจกรรมของมนุษย์ยุคหินเมื่อ 200,000 ปีก่อน รวมไปถึง จิตกรรมบนหินเมื่อ 27,000 ปีที่แล้ว
ราชอาณาจักรสวาซิแลนด์ เป็นดินแดนที่ตั้งอยู่ในภูมิภาคแอฟริกาตอนใต้ ไม่มีทางออกสู่ทะเล และประเทศมีขนาดเล็ก
พื้นที่ในประเทศแห่งนี้มีเพียง 17,364 ตารางกิโลเมตร เทียบเท่ากับ จังหวัดกาญจนบุรีของประเทศไทย รวมถึงมีประชากรในประเทศทั้งหมดเพียง 1.4 ล้านคน..
แต่เรื่องนี้ได้เปลี่ยนไปเพราะมีเหตุการณ์สำคัญ
ในยุคล่าอาณานิคมของประเทศแถบยุโรป มีการค้นพบว่า ดินแดนสวาซิแลนด์เป็นแหล่งขุดทองคำ
เรื่องนี้ทำให้ดินแดนสวาซิแลนด์กลายเป็นเป้าหมายของหลายประเทศจากยุโรป โดยประเทศเนเธอร์แลนด์เป็นประเทศแรกที่เข้ามายึดครองพื้นที่ในแถบนี้
ต่อมา ประเทศอังกฤษเป็นผู้ชนะในสงครามโบเออร์ครั้งที่ 2 หรือที่เรียกกันว่าสงครามแอฟริกาใต้ ทำให้ดินแดนสวาซิแลนด์ตกเป็นอาณานิคมของประเทศอังกฤษไปในที่สุด..
ราชอาณาจักรนี้มีภาษาเป็นของตัวเองชื่อ ภาษาสวาซี
แต่เพราะการตกอยู่ใต้อาณานิคมของประเทศอังกฤษทำให้ชาวสวาซิแลนด์มีภาษาอังกฤษเป็นภาษาประจำชาติ และทำให้ประชาชนในราชอาณาจักรนับถือศาสนาคริสต์ไปกว่า 60%
หลังจากถูกปกครองโดยอังกฤษมากว่า 62 ปี
สวาซิแลนด์ได้รับเอกราชในวันที่ 6 กันยายน 2511 และวันนี้เองได้กลายมาเป็นวันชาติของดินแดนแห่งนี้
ประเทศนี้มีระบบการปกครองโดยมีกษัตริย์เป็นประมุขแห่งรัฐ และมีนายกรัฐมนตรีจากการเลือกตั้ง
ในปีนี้ ราชอาณาจักรสวาซิแลนด์จัดงานเฉลิมฉลอง 50 ปีของการประกาศเอกราช และประกาศเปลี่ยนชื่อประเทศอย่างเป็นทางการเป็น ราชอาณาจักร เอสวาตินี
คำว่า เอสวาตินี ในภาษาท้องถิ่นแปลว่า “แผ่นดินแห่งชาวสวาซี” และเหตุผลมาจากว่า สมเด็จพระราชาธิบดีไม่อยากให้ต่างประเทศสับสนกับประเทศ สวิตเซอร์แลนด์..
ในส่วนของสมเด็จพระราชาธิบดี อึมสวาติที่ 3 แห่งสวาซิแลนด์
พระองค์มีพระอัครมเหสีและพระชายา 15 คน และจะมีประเพณีคัดเลือกพระชายาทุกปีในงานเต้นระบำกกซึ่งเป็นประเพณีดั้งเดิมที่สืบทอดต่อกันมายาวนาน
ที่น่าสนใจคือ ราชอาณาจักรเอสวาตินี มีกฎหมายห้ามให้แม่มดขี่ไม้กวาดเกินระดับที่รัฐบาลกำหนดด้วย..
รู้หรือไม่ว่าดินแดนแห่งนี้มี รายได้เฉลี่ยต่อหัวอยู่ที่ 2,735 บาทต่อเดือน อยู่ในอันดับที่ 141 จาก 229 ประเทศทั่วโลก
ข้อมูลที่น่าสนใจที่สุดก็คงจะเป็น ประชากรในประเทศแห่งนี้มีอายุขัยเฉลี่ยของประชากรน้อยที่สุดในโลก ประมาณ 49 ปี ในขณะที่อายุขัยเฉลี่ยของคนไทยคือ 75 ปี
เหตุผลสำคัญก็คือราชอาณาจักรเอสวาตินีเป็นประเทศที่มีสัดส่วนผู้ติดเชื้อไวรัส HIV มากที่สุดในโลก
จากรายงานล่าสุดปี 2017
220,000 คนที่มีชีวิตอยู่ติดเชื้อ HIV
8,800 คนเป็นผู้ติดเชื้อใหม่ในปี 2017
แปลว่า ในประชากร 100 คนจะมี 16 คนที่มีเชื้อ HIV และในประเทศเอสวาตินีจะมีผู้ติดเชื้อใหม่วันละ 24 คน..
บางครั้งเราอาจคิดน้อยใจโชคไม่เข้าข้าง
ประเทศเรามีหลายอย่างไม่เพียบพร้อม
อย่างไรก็ตาม อีกมุมหนึ่งของโลกก็อาจจะมีเรื่องราวที่แตกต่างกัน
จริงๆ แล้ว เราเกิดเป็นคนไทย ก็อาจจะโชคดีแล้วนะ..
----------------------
นอกจากประเทศเอสวาตินี​แล้ว มาติดตามแอปคนไทยกัน แอปพลิเคชันบล็อกดิท เขียนและแชร์เรื่องราวฟรี ทั้ง iOS และ android ที่ 
.
หนังสือลงทุนแมนไว้อ่านยามว่าง เล่ม 1.0-5.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
[9383].